Број:5572/5-5

Датум: 21.08.2018. године

На основу члaна 63. Закона о јавним набавкама (“Службени Гласник Републике Србије“ 124/12,14/15 и 68/15), Комисија за јавне набавке, у поступку јавне набавке добарa- ***Кисеонички протокомери*, ЈН МВ 28Д/18**, даје

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

**Заинтересованo лицe je тражилo појашњења конкурсне документације у вези са припремањем понуда и то:**

1. Наручилац је у оквиру листе захтеваних карактеристика дефинисао и следећу карактеристику: „Регулатор мора имати манометар који приказује притисак у боци, трпи притисак из боце до 300 бара, а на брзој спојници смањује притисак на 5 бара“.

Наручилац приликом дефинисања обавезних услова за јавне набавке медицинског кисеоника, за који се користе протокомери који су предмет ове јавне набавке, од понуђача захтева важеће решење Агенције за лекове и медицинска средства (АЛИМС) за стављање у промет.

Поред тога, Наручилац је у јавним набавкама за медицински гас дефинисао у оквиру Модела уговора, чл. 4, следеће: „Продавац је дужан да обезбеди довољну количину боца за медицински кисеоник која ће омогућити наручиоцу несметано снабдевање и функционисање“.

У претходне две године 2017 и 2016 као и за текућу 2018. год. победник тендера је исти понуђач у чијем упутству за употребу медицинског кисеоника достављеног АЛИМС-у, који је јавно доступан на страници АЛИМС-а, јасно у одељку „Посебна упозорења и упутства“ дефинисано следеће: „Боца са кисеоником је под притиском од 150-200 бара“.

Из свега наведеног је нама као потенцијалном понуђачу нејасно зашто наручилац захтева да регулатор притиска за боцу трпи притисак из боце до 300 бара када се боце испоручују наручиоцу под притиском од 150 до 200 бара. Поред тога, јасно је дефинисано под којим се условима боце складиште, транспортују и експлоатишу како не би дошло до нежељених последица те потенцијални одговор да је услов дефинисан ради веће безбедности апсолутно није валидан.

Овим путем молимо наручиоца да на основу свега наведеног уважи нашу сугестију и наведени захтев измени тако да сходно адекватним подацима о боцама захтев гласи:

„Регулатор мора имати манометар који приказује притисак у боци, трпи притисак из боце до 200 бара, а на брзој спојници смањује притисак на 5 бара“.

**Одговор наручиоца:**

Наручилац остаје у свему при захтевима из спецификације и Конкурсне документације. У конкретном поступку јавне набавке цениће као одговарајуће све понуде који испуњавају минималне техничке карактеристике одређене спецификацијом и Конкурсном документацијом а све у складу са потребама и начином рада Наручиоца. Наручиоц је своје захтеве поставио у циљу што веће безбедности пацијената, од великог интереса је да боца буде што сигурнија. Што се тиче добављача медицинских гасова, њихове боце се користе као резервне и само док се обављају радови на гасним инсталацијама.

Дн:

- порталу ЈН

- сајту наручиоца

КОМИСИЈА ЗА ЈАВНУ НАБАВКЕ

ЈН МВ 28Д/18